雉城居委会

雉城居委会，也叫雉城居民区，是吴越浙江省湖州市长兴县雉城街道个一隻居委会。

雉城居民区有拉长兴县老城区中心搭城区周边个地区，是一隻城中村，管个区域位置蛮分散个，拉长兴城区有好幾隻点，介歇管3隻新村，7隻承包组。根据2023年个《浙江省标准地名录》，雉城居委会面积0.4平方公里，人口864人。

 历史沿革 
唐代个辰光，村境先後是长州、绥州、雉州等地域个中心地区。宋朝淳化个辰光，分属白乌乡搭惟新乡，清朝同治年间属白乌区第三图十五庄（吴家桥），形成村落比较早。1941年1月份，分属弁西乡搭同心乡；1946年1月份，分属下箬乡搭南箬乡。共产党占脱之后开始辰光归雉城镇，混合编进居民村，1955年合作化个辰光建立雉城农业生产合作社；1958年人民公社化个辰光建立雉城大队，属雉城管理区；1961年划畀城郊人民公社，1969年8月份转成雉城蔬菜大队；1980年4月份，从城郊公社划出畀雉城镇；1984年8月份，改成雉城村。2002年，雉城村实施村改居，改成雉城居委会。

 参考资料 

Category:长兴县村级行政区划
Category:雉城街道